Ilmatsalu Noortekeskus

Ilmatsalu Noortekeskus on Tartu linnas Ilmatsalu alevikus tegutsev noorsootööasutus, mis on osa Tartu Noorsootöö Keskusest. Noortekeskus paikneb aadressil Järve tee 8.

Kahel korrusel tegutsev noortekeskus on mõeldud noortele vanuses 7–19 eluaastat. Noortekeskus lähtub enda tegevuses avatud noorsootöö põhimõtetest, tegevused on noorele vabatahtlikud, avatud osalusega ning tasuta. Lisaks viivad noorsootöötajad nii noortekeskuste ruumides kui välialadel läbi tasuta hariduslikke töötube klassidele ja muudele noortegruppidele.

Noortekeskuses saavad noored suhelda eakaaslastega, mängida lauamänge, ping-pongi, lauajalgpalli, lauahokit, WildEsti, Xboxi ja palju muud.
pisi|292x292px|Ramp Ilmatsalu noortekeskuse hoovis

Ilmatsalu Noortekeskus keskendub võimetekohase aktiivse liikumise propageerimisele: korraldatakse orienteerumisi ning matkasid, suvisel hooajal on olenemata päevast võimalik mängida kettagolfi ning harjutada slackline'il tasakaalu.

Ilmatsalu Noortekeskuse fookus on loodusharidus, mille raames tegutseb loodussõprade klubi. Populaarne on ka kokandusklubi. 

Lisaks on noortel võimalik korraldada omaalgatuslikke tegevusi, mille läbiviimisel on abiks noorsootöötaja. 

Viited

Kategooria:Eesti noortekeskused
Kategooria:Tartu linn

 Välislingid 

 Ilmatsalu Noortekeskus
 Tartu Noorsootöö Keskuse kodulehel